इपिएल : पोखराले काठमाडौँलाई हरायो 
एभरेस्ट प्रिमियर लिग (इपिएल) अन्तर्गत शुक्रबारको पहिलो खेलमा पोखरा राइनोजले काठमाडौँ किंग्स ११ लाई ६ विकेटले पराजित गरेको छ । पहिलो ब्याटिङ गरेको काठमाडौँले निर्धारित २० ओभरमा ८ विकेट गुमाउँदै ९८ रन मात्र जोडेको थियो ।
काठमाडौँ — एभरेस्ट प्रिमियर लिग (इपिएल) अन्तर्गत शुक्रबारको पहिलो खेलमा पोखरा राइनोजले काठमाडौँ किंग्स ११ लाई ६ विकेटले पराजित गरेको छ । पहिलो ब्याटिङ गरेको काठमाडौँले निर्धारित २० ओभरमा ८ विकेट गुमाउँदै ९८ रन मात्र जोडेको थियो ।पोखराको स्पिनरहरुले कसिलो बलिङ गर्दा ब्याट्सम्यानहरुले खुलेर रन जोड्न सकेका थिएनन् । काठमाडौँका सागर पुनले ३६ रन जोडे । राजु रिजालले १७ र सोमपाल कामीले १० रन्को योगदान दिए । पोखराका लागि विक्रम सोब, शक्ति गौचन र सुसन भारीले २-२ विकेट लिए ।जवाफी ब्याटिङमा उत्रिएको पोखराले १९ औं ओभरमा लक्ष्य प्राप्त गर्यो । ओपनर इस्रार उल्लाहले अविजित ४५ रनको योगदान दिएपछि टोलीले जित हासिल गरेको थियो । सुनिल धमलाले २० रन जोडेका थिए । कप्तान शक्ति गौचन १८ रनमा अविजित रहे । काठमाडौँका सागर पुनले २ विकेट हात पारे । यो पोखराको तेस्रो खेलमा दोस्रो जित हो । काठमाडौँले प्रतियोगिताको चार खेलमा १ जित मात्र हात पारेको छ । तस्बिर: हेमन्त श्रेष्ठ/कान्तिपुर